Diari Oficial de la Generalitat Valenciana


Sumari del DOGV 5293, del 03-07-2006 (2006/7470)

Notificació a José González Domínguez. Judici ordinari 115/2005.
----------------------------------------------------------------

### Dades del document

Número de DOGV
:   5293

Data del DOGV
:   03-07-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/7470


Organisme emissor
:   Jutjat de Primera Instància Número 1 de Torrevieja

Tipus de document
:   Anunci

Notificació a José González Domínguez. Judici ordinari 115/2005. [2006/A7470]  
Procediment: assumpte civil 115/2005.  
Judici: judici ordinari 115/2005.  
Part demandant: Dolores de la Fuente Olid i Elena de la Fuente Olid.  
Part demandada: José González Domínguez.  
Sobre: ordinaris.  
En el judici referit, s'ha dictat la resolució que, literalment, és com es diu tot seguit:  
«Sentència  
Torrevieja, 7 de desembre de 2005  
Alicia Visitación Martín, jutgessa del Jutjat de Primera Instància número 1 de Torrevieja, ha vist les presents actuacions que se segueixen en este Jutjat amb el número de procediment 115/2005, a instància de Dolores i Elena de la Fuente Olid, representades per la procuradora Erundina Torregrosa Grima i assistides per la lletrada Leticia Fenoy Mejías, contra José González Domínguez.  
Decisió:  
S'estima la demanda interposada per la procuradora Erundina Torregrosa Grima, en nom i representació de María Dolores i Elena de la Fuente Olid, contra José González Domínguez i, en conseqüència:  
1. Declare extingit el condomini respecte de l'habitatge objecte del present procediment, descrit en el fet primer de la demanda, de què són titulars el demandat i les actores.  
2. Decrete la venda del pis referit, per seu caràcter indivisible, mitjançant venda pública en subhasta, amb la intervenció de licitadors aliens i amb el repartiment consegüent del producte obtingut d'aquella entre els copropietaris, en proporció a les seues quotes, una vegada pagades les despeses per les actores (que ascendeixen a un total de 6.870,6 euros); tot això mitjançant els tràmits legals que corresponguen en dret, fins i tot en període d'execució de sentència.  
3. Es fa condemna en costes a la part demandada.  
Notifiqueu la present resolució a les parts, fent-los saber que hi poden interposar un recurs d'apel·lació davant d'este Jutjat per a l'Audiència Provincial, en el termini de cinc dies comptadors des de l'endemà de la seua notificació.  
Esta és la meua sentència, que pronuncie, mane i firme.  
Publicació: l'anterior resolució ha sigut donada, llegida i publicada per la mateixa jutgessa que la subscriu mentre es trobava celebrant audiència pública, i jo en done fe, a Torrevieja en el dia de hui.»  
Atés que es desconeix el domicili o residència actuals de la part demandada, mitjançant la provisió de 26 de maig de 2006 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Generalitat, per a dur a terme la diligència de notificar la sentència.  
Torrevieja, 26 de maig de 2006.. El secretari judicial: Joaquín Cara del Rojal.  
Diligència. Torrevieja, 26 de maig de 2006.  
Que estenc jo, el secretari judicial, per a fer constar que el present edicte s'ha fixat el dia de hui al tauler d'anuncis. En done fe.